รัฐบาลไทย-ข่าวทำเนียบรัฐบาล-ครม.แต่งตั้งประธานกรรมการธนาคารอาคารสงเคราะห์ คนใหม่ และกระทรวงการพัฒนาสังคมและความมั่นคงของมนุษย์มอบหมายผู้แทน ดำรงตำแหน่งกรรมการในคณะกรรมการธนาคารอาคารสงเคราะห์
วันพฤหัสบดีที่ 31 ตุลาคม 2562
ครม.แต่งตั้งประธานกรรมการธนาคารอาคารสงเคราะห์ คนใหม่ และกระทรวงการพัฒนาสังคมและความมั่นคงของมนุษย์มอบหมายผู้แทน ดํารงตําแหน่งกรรมการในคณะกรรมการธนาคารอาคารสงเคราะห์
ครม.เมื่อวันที่ 22 ค.ค.2562 มีมติแต่งตั้งนายปริญญา พัฒนภักดี ดํารงตําแหน่งประธานกรรมการ ธอส. แทนประธานกรรมการที่ขอลาออก พร้อมกันนี้กระทรวง พม.ได้แต่งตั้งนางพัชรี อาระยะกุล เป็นกรรมการผู้แทน มีผลตั้งแต่วันที่ 22 ต.ค.2562 เป็นต้นไป
คณะรัฐมนตรี เมื่อวันที่ 22 ตุลาคม 2562 มีมติแต่งตั้งนายปริญญา พัฒนภักดี ขึ้นดํารงตําแหน่งประธานกรรมการธนาคารอาคารสงเคราะห์ (ธอส.) แทนประธานกรรมการที่ขอลาออก พร้อมกันนี้กระทรวงการพัฒนาสังคมและความมั่นคงของมนุษย์ ได้แต่งตั้งนางพัชรี อาระยะกุล เป็นกรรมการผู้แทนกระทรวงการพัฒนาสังคมและความมั่นคงของมนุษย์ ในคณะกรรมการ ธอส. โดยให้มีผลตั้งแต่วันที่ 22 ตุลาคม 2562 เป็นต้นไป
นายปริญญา พัฒนภักดี อายุ 60 ปี มีประสบการณ์การทํางานในตําแหน่งสําคัญมากมายทั้งในตําแหน่งที่ปรึกษารัฐมนตรีว่าการกระทรวงอุตสาหกรรม ที่ปรึกษารัฐมนตรีว่าการกระทรวงเทคโนโลยีสารสนเทศและการสื่อสาร รองกรรมการผู้จัดการใหญ่อาวุโส ธนาคารกรุงไทย จํากัด (มหาชน) กรรมการ บริษัท รักษาความปลอดภัย กรุงไทยธุรกิจบริการ จํากัด รองประธาน บริษัท กรุงไทยกฎหมาย จํากัด เลขานุการบริษัท เลขานุการคณะกรรมการธนาคาร เลขานุการคณะกรรมการบริหาร เลขานุการคณะกรรมการอิสระ ธนาคารกรุงไทย จํากัด (มหาชน) ปัจจุบันดํารงตําแหน่งประธานกรรมการ บริษัท บัตรกรุงไทย จํากัด(มหาชน)สําหรับด้านการศึกษาสําเร็จการศึกษาปริญญาโท รัฐศาสตร์ มหาวิทยาลัยสุโขทัยธรรมาธิราช และปริญญาโทบริหารธุรกิจ สถาบันบัณฑิตพัฒนบริหารศาสตร์ เนติบัณฑิตไทย สํานักอบรมศึกษากฎหมายแห่งเนติบัณฑิตยสภา และปริญญาตรี นิติศาสตร์ (เกียรตินิยม) มหาวิทยาลัยรามคําแหง
นอกจากนี้ยังผ่านการอบรมจากหลายหลักสูตรชั้นนํา อาทิ หลักสูตรป้องกันราชอาณาจักร (วปอ.) รุ่นที่ 48 วิทยาลัยป้องกันราชอาณาจักร หลักสูตร “วิทยาการจัดการสําหรับนักบริหารระดับสูง”วบส.รุ่นที่ 3 คณะรัฐประศาสนศาสตร์ สถาบันบัณฑิตพัฒนบริหารศาสตร์ หลักสูตร Role of the Chairman Program (RCP) รุ่นที่ 43/2018 สมาคมส่งเสริมสถาบันกรรมการบริษัทไทย (IOD) หลักสูตร Director Certification Program (DCP) รุ่นที่ 248/2017 สมาคมส่งเสริมสถาบันกรรมการบริษัทไทย (IOD) หลักสูตร Successful Formulation and Execution of Strategy (SFE) รุ่นที่ 16/2012 สมาคมส่งเสริมสถาบันกรรมการบริษัทไทย (IOD) หลักสูตร Financial Institutions Governance Program (FGP) รุ่นที่ 1/2010 สมาคมส่งเสริมสถาบันกรรมการบริษัทไทย (IOD) หลักสูตร Energy Literacy for a Sustainable Future, TEA รุ่นที่ 11/2561 สถาบันวิทยาการพลังงานหลักสูตร “ภูมิพลังแผ่นดิน” สําหรับผู้บริหารระดับสูง รุ่นที่ 4/2558 จุฬาลงกรณ์มหาวิทยาลัย หลักสูตรผู้บริหารระดับสูง ด้านการค้าและการพาณิชย์ (TEPCoT) รุ่นที่ 6/2556 สถาบันวิทยาการการค้า Proud to be a Leader, สถาบันสร้างเสริมจิตปัญญาและพัฒนาพฤติกรรมศาสตร์ หลักสูตรการบริหารจัดการด้านความมั่นคงขั้นสูง (มส.) รุ่นที่ 4/2556 วิทยาลัยป้องกันราชอาณาจักร Think Like an Influencer, PacRim Group หลักสูตรนักบริหารการยุติธรรมทางปกครองระดับสูง (บยป.) รุ่นที่ 2/2554 วิทยาลัยการยุติธรรมทางปกครอง หลักสูตรผู้บริหารระดับสูง รุ่นที่ 10/2553 สถาบันวิทยาการตลาดทุน (วตท.) หลักสูตรการเมืองการปกครองในระบอบประชาธิปไตยสําหรับบริหารระดับสูง (ปปร.) รุ่นที่ 8/2547 สถาบันพระปกเกล้า หลักสูตรผู้บริหารกระบวนการยุติธรรมระดับสูง (บยส.) รุ่นที่ 7/2546 วิทยาลัยการยุติธรรม สํานักงานศาลยุติธรรม หลักสูตรโครงการสัมมนาผู้บริหารธนาคารและสถาบันการเงิน รุ่นที่ 11/2545 สมาคมสถาบันการศึกษาการธนาคารและการเงินไทย (FINEX)
นางพัชรี อาระยะกุล อายุ 57 ปี ปัจจุบันดํารงตําแหน่งผู้ตรวจราชการกระทรวงการพัฒนาสังคมและความมั่นคงของมนุษย์ และมีประสบการณ์การทํางานในตําแหน่งสําคัญมากมาย อาทิ รองอธิบดีกรมกิจการสตรี และสถาบันครอบครัว ผู้อํานวยการกองส่งเสริมความเสมอภาคระหว่างเพศ กรมกิจการสตรีและสถาบันครอบครัว พัฒนาสังคมและความมั่นคงของมนุษย์จังหวัดนนทบุรี สําหรับด้านการศึกษาสําเร็จการศึกษาปริญญาตรี ศิลปศาสตร์บัณฑิต (ศึกษาศาสตร์ – พละศึกษา) มหาวิทยาลัยเกษตรศาสตร์
นอกจากนี้ยังผ่านการอบรมจากหลายหลักสูตร อาทิ หลักสูตรนักบริหารระดับกลาง กระทรวงการพัฒนาสังคมและความมั่นคงของมนุษย์ หลักสูตรผู้เชี่ยวชาญด้านการพัฒนาสังคม กระทรวงการพัฒนาสังคมและความมั่นคงของมนุษย์ หลักสูตรการบริหารงานภาครัฐและกฎหมายมหาชน รุ่นที่ 14 สถาบันพระปกเกล้า และหลักสูตรผู้บริหารระดับสูง : ผู้นําที่มีวิสัยทัศน์และคุณธรรม รุ่นที่ 83 สํานักงานคณะกรรมการข้าราชการพลเรื